open-index/open-wikipedia-markdown huggingface dataset:
Umuhango wo Gutekesha Umukwe n'Umugeni

Mu muco nyarwanda, umuhango wo gutekesha umukwe n’umugeni ni umwe mu mihango y’ubukwe igaragaza ubushobozi bw’abashyingiranwa mu mirimo y’urugo n’ubwumvikane hagati yabo. Uyu muhango ukunze gukorwa nyuma yo kwakira umukazana mu rugo rw’umugabo, kandi uba umwanya wo kwerekana ko bombi biteguye gufatanya mu rugo no kubaka umuryango.

### Intangiriro y’umuhango
Uyu muhango  ukurikira iminsi mike nyuma y’ubukwe, bitewe n’imico y’umuryango. uyu muhango utegurwa n'umuryango w'umukwe mu rwego rwo kubaha uburenganzira bwo gutangira guteka no kwita ku rugo rwabo. Mu muco nyarwanda, umukwe n’umugeni basabwa kugaragaza ubuhanga n’ubwitonzi mu mirimo y’urugo, cyane cyane mu gutegura amafunguro cyangwa ibikorwa bifatika by’urugo. 

Mu gihe cy’umuhango, umukazana  agaragaza ubushobozi bwo guteka amafunguro y’umuco, gutegura ibiryo, no gukora imirimo yo mu rugo.Umukwe afasha cyangwa akorana n'umugeni mu gutegura ibyo bikorwa, agaragaza ko ashoboye gufatanya mu rugo.Uyu muhango ukorwa mu buryo bwo kugaragaza ubushobozi n’ubushake bwo kubaka urugo rugendera ku muco.

### Ibyo umukwe n’umugeni bagaragaza
Mu gihe cyo gutekesha,umugeni agaragaza ubushobozi bwo gutegura no guteka ibiryo by’umuryango, kandi akabikora mu buryo bw’umuco n’ubwitonzi.umukwe afatanya cyangwa ayobora igikorwa mu buryo buboneye, agaragaza ko ari umugabo witeguye gufasha no gukorana umugeni.Bombi bagaragaza ubwumvikane no kwubahana hagati yabo n’umuryango wabo.Uyu muhango kandi uba umwanya wo kwerekana ko ubuzima bw’urugo bushya buherekejwe n’ubufatanye n’ubushishozi.

### Akamaro k’umuhango
Gushimangira ubwumvikane bw’abashyingiranwa, uyu muhango ugaragaza ko umukwe n’umugeni bashobora gufatanya mu rugo.Kwerekana ubushobozi bw’umugeni n’umukwe mu muryango,ababyeyi n’abashyitsi babona ko bombi biteguye inshingano z’urugo.Guhuza imiryango n’abashyitsi,indirimbo, imbyino n’ibirori bikurikirana umuhango bigaragaza ibyishimo n’icyubahiro hagati y’imiryango yombi.

### Umwihariko w’uyu muhango
Uyu muhango utandukanye no gutekesha umugeni wenyine kuko wibanda ku bufatanye bw’abashyingiranwa bombi. Bugaragaza ko ubukwe nyarwanda atari umubano w’abantu babiri gusa, ahubwo ari ubufatanye bw’imiryango, ubushobozi bw’abashyingiranwa n’ubwumvikane mu rugo.

Mu by’ukuri, gutekesha umukwe n’umugeni ni umuhango w’ingenzi kuko utuma habaho icyizere hagati y’abashyingiranwa, kugaragaza ubushobozi bwo gufatanya mu rugo no gukomeza umuco nyarwanda mu bukwe.

## Amashakiro
Ururimi rw’Urukonjo

**Urukonjo** ni ururimi rw’ikinyabupfura n’ikinyabwenge rwakoreshwaga mu mateka n’umuco nyarwanda, cyane cyane mu mihango yabaga iyo gukorera imandwa cyangwa se imyambaro y’icyubahiro. Uru rurimi rw'urukonje kandi rugizwe n’amagambo yihariye, asimbura amagambo asanzwe y’Ikinyarwanda ku mpamvu z’ubupfumu, kubandwa, cyangwa kugaragaza icyubahiro .

## Urugero

* Ihene: Ishubebe
* Inka: Inkoroga
* Umugore: Umukari
* Umugabo: Umurabo

## Amashakiro
Umuhango wo Gutwikurura Abageni

**Gutwikurura abageni** ni umwe mu mihango y’ingenzi mu bukwe bwa kinyarwanda, ukaba uba ku musozo w’ubukwe cyangwa ku munsi umugeni ajyanwa mu rugo rw’umugabo. Uyu muhango ugaragaza gutangira urugendo rushya rw’abashyingiranwa nk’umugabo n’umugore, kandi uba ari umwanya wo kwerekana ibyishimo, icyubahiro no guha umugeni n’umukwe inama n’ihumure n’umuryango.

### Intangiriro y’umuhango
Gutwikurura abageni bivuga gufata umugeni n’umukwe bakava ku rugo rw’umuryango w’umukobwa bajya mu rugo rw’umugabo cyangwa ku rugo rushya rwabo. Mu muco nyarwanda, uyu muhango uba umwanya wo gusezera ku babyeyi b’umukazana n’abandi bagize umuryango. Umwanya wo gutangira inshingano zo kwubabaka urugo nkabashakanye aho umugeni n'umukwe bagaragarizanya amarangamutima n’ubwuzu hagati yabo. Uherekezwa n’indirimbo z’umuco, imbyino n’ibirori byo kwishimira umubano n'ubuzima bushya.

Uyu munsi uba ari intangiriro y’ubuzima bw’urugo rushya kandi uba umwanya wo kwerekana icyubahiro ku muryango w’umukobwa no ku muryango w’umugabo.

### Imyitwarire y’abageni
Mu gihe cyo gutwikurura, abageni bagomba Kwitwararika, bakiyubaha, bakerekana ko bubaha umuryango w’umukobwa n’umugabo.Kugaragaza ibyishimo no gushimira umuryango, cyane cyane ababyeyi bamureze umukazana. Kwitegura ubuzima bushya mu muryango w’umugabo, bagaragaza ubwumvikane n’ubufatanye.Akenshi, abageni bagiye mu rugo rushya cyangwa ahantu ubukwe bukomereza, baherekejwe n’abavugizi, ababyeyi n’abashyitsi, bagaragaza ibimenyetso by’icyubahiro n’ubushuti hagati y’imiryango.

### Ibirori bijyana n’umuhango
Gutwikurura abageni akenshi bijyana n’ibikorwa birimo:Indirimbo n’imbyino z’umuco zerekana ibyishimo by’umuryango,gutanga impano cyangwa amafaranga y’ishimwe ku muryango w’umukobwa.Gusangira ibiryo n’ibinyobwa n’abashyitsi kugira ngo ibyishimo byuzure umuryango wombi.Uyu muhango uba igice gikomeye cy’ubukwe kuko ugaragaza ko ubukwe burangiye ku mugaragaro, umugeni n’umukwe batangiye ubuzima bushya, kandi imiryango yombi ihuriza hamwe ibyishimo n’icyubahiro.

### Akamaro k’umuhango
Gusezera ku muryango w’umukobwa no kugaragaza icyubahiro.Gutangira urugendo rushya rw’urugo nk’umugabo n’umugore.Guhuza imiryango yombi mu byishimo n’umuco.Kwerekana ubwumvikane n’ubufatanye bw’abageni ku mugaragaro.

## Amashakiro
Umuhango wo kujya guca mw'irembo

**Umuhango wo kujya guca mw’irembo** kw’abageni ni umwe mu mihango y’ingenzi ikurikiraho nyuma y’ubukwe nyarwanda. Uyu muhango ukorwa nyuma y’uko umugeni ajyanwe mu rugo rw’umugabo, aho abageni hamwe n’umuryango w’umusore bajyana umugeni gusura urugo rw’iwabo. Ni umuhango w’icyubahiro kandi w’amarangamutima, kandi ugamije guhuza imiryango yombi nyuma y’ubukwe no gukomeza umubano n’umuco.

### Intego y’umuhango
Guhuza imiryango yombi nyuma y’ubukwe no kujya gushimira umuryango w'umukobwa ko wabahaye umugeni mwiza. Umugeni asubira mu rugo rw’iwabo hamwe n’umugabo we kugira ngo imiryango ikomeze gusabana mu rwego rwo kwerekana icyubahiro ku muryango w’umukazana**,u**mugeni agaragaza ko akomeje kubaha ababyeyi n’umuryango we. uyu muhango kandi ishimangira umubano n’ubwumvikane Uyu muhango ugaragaza ko abageni n’imiryango yabo bashyigikiye ubukwe kandi biteguye gufatanya mu byishimo n’inshingano z’urugo.

### Uko umuhango ukorwa
Umuryango w’umusore hamwe n’abageni bategura urugendo berekeza mu rugo rwaho umukobwa avuka. Bitwaza inkangara irimo ishimwe ry'umuryango ko babahaye umugeni mwiza, iyo batashimye umugeni bafata inkangara bakuzuzamo ibyatsi byitwa ibitovu murwego rwo kwerekana ko umugeni babahaye batamushimye. Abageni bahabwa ikaze n’umuryango umukazana avukamo ku irembo ry’urugo,  baririmba indirimbo z’umuco.

Muri uyu muhango, abageni baganira n’umuryango w’umukazana, basangira ibiryo n’ibinyobwa, banaganira ku buzima bushya bw’urugo.Umugeni agaragaza ubwitonzi n’ubushishozi mu rugo rwe rwa kera, naho umugabo agaragaza icyubahiro ku muryango w’umukazana.

### Ibirori n’imyitwarire
Abashyitsi n’imiryango baririmba kandi babyina kugira ngo bagaragaze ibyishimo byo gusabana.Uyu muhango ushobora kujyana no gutanga impano nk’ikimenyetso cy’icyubahiro n’ubushuti. Umuryango w’umukazana n’umuryango w’umusore basangira ibiryo, bagasangira ibyishimo by’umubano mushya.Umuhango ukomeza kugeza abageni bateguye gusubira mu rugo rwabo, ariko umubano hagati y’imiryango yombi ugahora uhamye kubera ibyishimo no gusabana byagaragajwe.

### Akamaro k’umuhango
Uyu muhango ugaragaza ko abageni bashyigikiwe n’imiryango yabo mu rugo rushya.Umugeni akomeza kugaragaza ko yubaha ababyeyi be n’umuryango.Uyu muhango uhuza indirimbo, imbyino, n’ibirori byo gusabana.Bifasha ko imiryango ikomeza kubana neza no gufashanya mu bihe bitandukanye.

Muri rusange, umuhango wo kujya guca mw’irembo kw’abageni ni intambwe ikomeye mu gukomeza ubufatanye n’ubusabane hagati y’abageni n’imiryango yabo nyuma y’ubukwe, kandi ni igice cy’umuco nyarwanda kigaragaza icyubahiro, ibyishimo n’ubwumvikane.

## Amashakiro
Ibigabiro bya Nyabakonjo

**Ibigabiro bya Nyabakonjo** ubundi ibigabiro ni ibiti by'imivumu cyangwa byaba ibiti by'ibihondohondo batera ahantu hari urugo rw'umwami, cyangwa se bashyinguye ingoro wu Mwami, ngo hatazibagirana, Byafatwaga kandi nk'ibigabiro by'igihugu .

## Nyabakonjo
Nkuba ya Nyabakonjo yari ubwami bw’i Bwanacyambwe, rero ibimenyetso ndangamateka by’ibigabiro byaho abami b’u Bwanacyambwe byaho bari batuye birahari kuva  1378-2019 biri mu Mudugudu wa Amahoro,  Kagali ka Rukiri II mu Murenge wa Remera mu Karere ka Gasabo.

## Amashakiro
Ibigabiro bya Nkungu

**Nkungu** iherereye mu karere kahoze ari u Buganza bw’epfo. Ubu ni mu Mudugudu wa Kiryango, Akagari ka Nkungu, Umurenge wa Munyaga, mu Karere ka Rwamagana, mu Ntara y’Iburasirazuba, akaba ariho hari ibigabiro bya Nkungu , rero niho mu kinyejana cya 15 ku ngoma ya Ruganzu I Bwimba, yagiye kuhabera umucengeri mu Gisaka.

## Ibigabiro
Ibigabiro bya Nkungu aho niho Ruganzu I Bwimba yatangiye maze hamera igiti cy’umuguruka kirakura kiba inganzamarumbo, kandi abantu bakagitinya kuko cyameze aho umwami yatangiye Nyuma y’igihe kirekire, icyo giti kirasaza kigwa hasi kirahaborera gusa hari n’ikindi giti cy’umuguruka kinini kandi kirekire, bivugwa ko cyashibutse ku muzi w’icyo cyahoze aho umwami yatangiye.

## Amashakiro
Ibigabiro bya Rwabugiri

**ibigabiro bya Rwabugiri** ni ibiti nk’imivumu cyangwa ibihondohondo biteye aho abami babaga batuye ku ngo zabo bakundaga kuhatera ibyo biti maze bikitwa ibigabiro.

## aho biri
**ibigabiro bya Rwabugiri** ibigabiro bya Rwabugiri byahoze i Rwamagana byari byinshi kandi ari binini cyane, byatemwe nyuma y’Intambara ya mbere y’Isi. Byatemeshejwe n’abapadiri bubaka Misiyoni ya Rwamagana, babifashijwemo n’umutware witwaga Rwabutogo rwa Kabare ka Rwakagara wategekaga u Buganza bw’epfo.

## Amashakiro
Ibigabiro bya Munyaga

**Umusozi wa Munyaga** ni umusozi uri ku nkengero z’aho u Rwanda rwa hanaga urubibi na rwagabaniraga ndetse na Gisaka, mbere y’uko rwigarurira icyo gihugu mu kinyejana cya 19 ku ngoma ya Mutara II Rwogera. Ingabo zabaga ziri ku rugerero zirinze inkiko z’u Rwanda.

## Ibigabiro bya Munyaga
Ibigabiro bya Munyaga ni ibigabiro bya Sharangabo na Ndabarasa na we wari igikomangoma yabaye kuri urwo rugerero rw’i Munyaga ari kumwe n’Abakemba, Mu mpinga y’uwo musozi ari na ho hahoze urugerero, hitwa mu Nkamba kuva icyo gihe kugeza magingo aya. Ubu ni mu Mudugudu wa Kigabiro, Akagari ka Kaduha, Umurenge wa Munyaga, Akarere ka Rwamagana.

## Amashakiro
Ubukannyi mu Rwanda

**Ubukannyi mu Rwanda**, wari umwuga wari utunze benshi bakuragamo imyenda yo kwambara mu impu zitandukanye ndetse Uyu mwuga wari ufitiye Abanyarwanda akamaro gakomeye kuko wari ubaatunze kandi  wari umwe mu mirimo gakondo ya ba kurambere , ababukoraga bitwaga abakannyi.

## Ibikoresho
Ubukannyi bwari uburyo bwo kuboha cyangwa gutunganya impu z’inyamaswa nk'inka, ihene , intama   cyangwa izindi nyamaswa z'ishyamba) kugira ngo zivemo imyenda yoroshye kandi ikwiriye kwambarwa.

## Amashakiro
Pasika

**Umunsi wa Pasiki** ni umunsi abemera Yesu kristo ( Yezu kristu) wari umwana w’Imana bivugwa yuko **yazutseho**, nyuma y’iminsi itatu yari amaze mu gituro, yari amaze mumva.  Ni umunsi usobanura intsinzi y’ubuzima ku rupfu nu mucyo ku mwijima, akaba ari umunsi ngaruka mwaka mu myemerere ya Gikristo .

## Imigenzo
Umunsi wa Pasika ni umunsi abakristo bizihiza ko Yesu yazutse kugira ngo akize abantu imbaraga z’icyaha n’urupfu, abahuze n’Imana Data,  buri mwaka irzihizwa gusa nta tariki izwi neza bizihirizaho uyi munsi .

## Inkomoko
Pasika ifite inkomoko mu migenzo ya kera mu idini y'abayahudi bibuka uko Imana yabakuye mu bubata bwa Misiri. Hari n’ibimenyetso bimwe byaje bivuye mu migenzo ya kera (nko gukoresha amagi n’inkwavu) bishushanya uburumbuke n’ubuzima bushya.

## Amashakiro
Ukwezi kwa Ramadhan

**ukwezi kwa Ramadhan** cyangwa **igisibo cya Ramadhan** cyangwa se **Ramadan** ni ukwezi kwa cyenda ku ngengabihe ya kisilamu ku isi, aba ari ukwezi gutagatifu kurusha ayandi yose mu idini ya Islamu. Iki ni ukwezi kugenewe gusenga, kwiyiriza, no kwegera Imana, kandi ni imwe mu nkingi eshanu z’idini ya Isilamu.

## Imyitwarire
Ukwezi kwa Ramadhan aha muri uku kwezi, abayisilamu basubiramo igitabo gitagatifu cya Qu'ran, bakiyongerera amasengesho, kandi bakitwara neza, bagaragaza ubugwaneza no gufasha abakene, Abayisilamu bafite ubuzima bwiza basabwa kwiyiriza (kureka kurya no kunywa) kuva mu rukerera kugeza izuba rirenze.

## Amasengesho
Muri Ramadhan abayisilamu bose basenze umunsi wose batariye maze buri mugoroba izuba rirenze, bararya maze bagafata bafungura , kenshi bakabikora bahuriye hamwe n'imiryango cyangwa inshuti zabo .

## Amashakiro
Umunsi wa Noheli

**Umunsi mukuru wa Noheli** ni umwe mu minsi mikuru igize umwaka twizihiza mu Rwanda ariko cyane cyane umwaka wa Gikristo, wizihizwa n’abantu batari bacye hirya no hino ku Isi. Kuri uyu munsi abakirisitu bajya mu nsengero kw'izihiza ivuka rya Yezu / Yesu kristo/kristu) wavukiye i Betelehemu .

## Uko watangiye kwizihizwa
Noheli nk'umunsi watangiye kwizihizwa nk’umunsi w’ikiruhuko ahagana mu kinyejana cya 4, rero Noheli yizihijwe bwa mbere kuwa 25 Ukuboza mu mwaka wa 336 nyuma y’ivuka rya Yezu/ Yesu mu bwami bw’Abaromani,  umwami Constantin, umwami w’Abaromani  na Papa Liberius Ahagana mu kinyejana cya 3 cyangwa icya 4, nibwo uyu munsi mukuru wa Noheli watangiye kwizihizwa nk’umunsi abantu bibukaho ivuka ry’umukiza Yezu / Yesu Kristu .

## Amashakiro
Umuganura mu Rwanda

**Umuganura** mu Rwanda ni umwe mu munsi mukuru w'ingirakamaro mu muco w'u Rwanda ukaba ari umunis wizihizwa ku munsi 5 wu kwezi kwa Kanama waburi mwaka. Ubundi uyu munsi usobanura kurya cyangwa kuganura ku mbuto za mbere zeze cyangwa "gusangira ku musaruro wabonetse muri icyo gihe cy'ihinga, aho Abanyarwanda bishimira ibyagezweho mu ngeri zinyuranye z'ubuzima.

## Amateka
Umuganura mu Rwanda watangiye kwizihizwa mu Rwanda ku ngoma ya **Gihanga Ngomijana** mu kinyejana cya 9. Waje guhabwa imbaraga zidasanzwe n'Umwami **Ruganzu II Ndoli** mu kinyejana cya 16 nyuma yo kubohora igihugu.

## Uko wizihizwa
Umunsi wu muganura mu Rwanda ni umunsi w'ubusabane aho imiryango n'inshuti bahura bagasangira ibiribwa gakondo aha harimo umutsima, ibishyimbo, n'amata, rukasharara,  ndetse bakananywa. Mu birori byo ku rwego rw'igihugu, habaho imbyino gakondo, imivugo, n'imikino. 

## Ubu
Umuganura nyuma yo gusubizwa agaciro wari ufite maze na Guverinoma y'u Rwanda kuva mu **2011**, Umuganura ntiwizihizwa gusa mu rwego rw'ubuhinzi. Muri iki gihe, Abanyarwanda bishimira umusaruro uva mu ngeri zose zirimo, **Ikoranabuhanga**, Uburezi, n'Inganda, **Ubuzima**, Imikino, n'Ubukerarugendo hamwe n'i**miyoborere** n'iterambere.

## Amashakiro
Ubunani

**Ubunani** ubundi ni umunsi wa mbere utangira umwaka mushya, mbese ni itariki ya mbere Mutarama, ni umunsi abantu bakunda kuba bari mu birori, mu miryango yayo,hari impano zitanduaknye, ndetse usanga n'abacuruzi bakatuye ibintu bagurisha, Ni ikiruhuko rusange aho abantu bajya mu nsengero, ibitaramo, cyangwa bakitegura mu ngo, bakarangwa n'imyambarire mishya n'ibiryo byihariye.

## Uko wizihizwa

Ubunani ubundi hakunzwe gucurangwa umuziki, hakabaho n'imbyino, ndetse n'ibishashi by'umuriro bicanwa, abana bakambikwa imyenda mishya, abandi bajya gusenga basa umugisha mu mwaka mushya, abandi bajya  mu cyaro iwabo kurira ubunani n'imiryango yabo, abandi bagateka ibiryo bidasanzwe nk'umuceri, inyama.

## amashakiro
Ingoro ya Yezu Nyirimpuhwe

**Ingoro ya Yezu Nyirimpuhwe** ni ingoro yitiriwe Kwa Yezu Nyirimpuhwe, ni ingoro ntagatifu ya Kiliziya Gatolika ubundi iri ahantu hitiriwe Yezu nyirimpuhwe hakaba ari mu kibaya ariko kitwa icya mahoro, cyikaba giherereye mu murenge wa Ruhango, mu Karere ka Ruhango, Intara y'amajyepfo y'u Rwanda .

## Amateka
Kwa Yezu nyirimpuhwe ubundi ni ahantu hamenyekanye cyane bitewe n'abantu benshi bahajya bavuga ko bahakirira indwara zitandukanye kandi zikomeye ariko binyuze gusa binyuze mu isengesho.  Kwa Yezu kristo nyirimpuhwe ni ishami rya Paruwasi Gatolika ya Ruhango, muri Diyosezi ya Kabgayi.

## Amashakiro
Ikinimba

**Ikinimba** ni imbyino yo mu majyaruguru y'u Rwanda, ubusanzwe ikorwa cyangwa imbyinwa n'urubyiruko bari mu mihango yo kurambagizanya. akaba ari indirimbo ziherekeza imbyino akenshi zigira inama abagore batashyingiranywe uko bakwitwara kuri ba sebukwe; kandi ubundi abagore ntibakoraga izi mbyino bamaze gushyingirwa.

## Imbyino
Ubundi mu Rwanda rwo hambere ndetse nuba hari amako atatu y'imbyino, Izo mbyino zirimo

* **[[Ikinyemera]]** cy’abantu bo mu bice bya Nyabihu mu intara y'iBurengerazuba, 
* **[[Imbyino yo Gusaama|Gusama]]**, imbyino gakondo y’abatuye mu Kirwa cya Nkombo
* Ikinimba gikoreshwa n’ab’i Gicumbi ndetse n’icy’Abarashi bo mu Gahunga ya Burera. 
Gusa kubera iminsi yagiye yiyongera ndetse hakazamo nabandi bantu b'abanyarwanda hajemo izindi byino twaguva :

* Gushayaya
* igisirimba

## Amashakiro
Imbyino yo Gusaama

**Imbyino yo Gusama** cyangwa **Gusaama,** ni imbyino ikaba ari umwihariko n'umuco w'abaturage bo ku **Nkombo**, ni ikirwa giherereye mu Kiyaga cya Kivu mu Karere ka Nyamasheke, intara y'iburengerazuba bwu Rwanda. Iyi mbyino ifatwa nk'indangagaciro ikomeye ndetse n'akarusho kaka gace, ikaba izwiho umuvuduko n'uburyo budasanzwe bwo kunyeganyezamo ibice by'umubiri.

## Ibyo wayimenyaho
Gusama bifite Umwihariko mu mibyinire gusama birangwa no kunyeganyezwa kw'ibitugu n'umubiri wose mu buryo bujyanye n'ingoma n'amajwi yihariye y'abanya-Nkombo. Ni imbyino ifite imbaraga nyinshi kandi isaba ubuhanga bwo guhuza n'injyana, ndetse Itorero ry'Abasaamyi ni torero ni ryo rizwi cyane mu kubyina iyi njyana. 

## Amashakiro
Ikinyemera

**Imbyino y'ikinyemera** ni imbyino ikomoka mu Majyaruguru y’Iburengerazuba bw’u Rwanda, ahitwa mu Bigogwe nka Rwankeli, Nkuli, Akanage, Kingogo. Bitewe n’uko ako ari agace kiganjemo ubworozi bw’inka kuva mu bihe byo hambere, iyi mbyino bayiserukana barata inka, bikagaragarira no mu ndirimbo ziherekeza izo mbyino.

## kumbyina
Ubyina ikinyemera yibanda cyane ku gutega amaboko yigana imiterere y’amahembe y’inka. Umubyimba nawo awukoresha aworoheje uretse ko igihe kigera hakazamo no gutigisa intugu. Userukana iyi mbyino acinya ikirenge hasi; agatangira ahozoza abyina mu buryo bworoheje, akageza igihe yongereramo imbaraga mu cyiciro cyitwa Umurindi w’inka. Ikinyemera ni imbyino iserukanwa n’ibitsina byombi bagatandukanira mu gutega maboko, mu ntambwe no buryo abagore bakoresha umwitero mu cyiciro kitwa kuvugutira inka.

## Amashakiro
Igishakamba

**Imbyino y'Igishakamba** ni imbyino ikomoka mu Nkore mu gihugu cy’Ubuganda. Yaje kugera mu Rwanda inyuze mu Mutara w’i Ndorwa, mu Ntara y’Iburasirazuba bw’u Rwanda. Iza gusakara mu Buganza, ikwira mu gihugu hose.

## Abagabo
Abagabo baseruka bacinya ikirenge inshuro ebyiri zikurikirana ku butaka babisikanya amaguru, ukw’ibumoso n’ukw’iburyo, bakabanza gucunda amaboko bayerekeza imbere n’inyuma cyangwa iburyo n’ibumoso. Igihe kiragera bakongera umurindi w’ikirenge, bakerekeza amaboko mu kirere bigana uko amahembe y’inka ateze. Abahimbawe cyane bacishamo bakizengurukaho ndetse bakaba banabisikana. 

## Abagore
Abagore babyina igishakamba babanza guseruka ukwabo babyina kimwe nk’abagabo. Igihe kiragera bose bagasobeka bakajyanamo akanya, nyuma abagabo bagaca bugufi ndetse bamwe bagatera ivi, bakomera amashyi abagore. Abagore bakarushaho guhimbarwa, bakabigaragaza mu kwikunda no mu kunyeganyeza mu mbavu, mu gihe abagabo banyuzamo bakamamaho ibiganza iburyo n’ibumoso, bigana uko abungeri bakubita inka ibizinzo.

## Amashakiro
Imbyino

**Imbyino** rikomoka ku nshinga kubyina bisobanura guhondagura ibirenge ku butaka ku buryo buboneye ukabigira wikaraga mu mubyimba kandi urusaku rw’íbirenge rukajyanirana n'indirimbo yabigenewe. Naho ijambo imbyino ryo rigasobanura Indirimbo iherekejwe n'úmudiho.

## Inka
Imbyino nyinshi mu Rwanda rwo hambere zari zishamikiye ku kuvuga inka n’bwiza. Koko rero, izi mbyino zivoma mu myireko ifite aho ihuriye n’urugamba kuko inka zivugwa ari inyambo zihanganishwa ku rugamba hagati y’Ibihogo n’Amagaju. Byongeye kandi, usanga ubwiza bw’inka (inyambo) bugererenywa n’ubwiza bw’Umunyarwandakazi.

## Amashakiro
Sherrie Silver Foundation

**Sherrie Silver Foundation** ni umuryango udaharanira inyungu washinzwe mu mwaka wa 2015 na Sherrie Silver, umubyinnyi n’umutoza w’imbyino ukomoka mu Rwanda. 

Uyu muryango ugamije gufasha abana n’urubyiruko kubona amahirwe yo kwiteza imbere binyuze mu mpano z’ubuhanzi n'imbyino, umuziki n’imyidagaduro.

Intego nyamukuru zawo ni ugufasha abana cyane cyane abaturuka mu miryango itishoboye kuvumbura impano zabo, kwiyubaka no kugira icyizere mu bushobozi bwabo. Binyuze mu mahugurwa, ibikorwa by’ubuhanzi n’inkunga mu mibereho n’uburezi, uyu muryango ugamije guteza imbere urubyiruko no kurufasha kugira uruhare mu iterambere ry’umuryango nyarwanda.

Umuryango kandi utegura ibikorwa bitandukanye bigamije  Guteza Imbere Urwanda Rwejo

## '''Ibyo Bakora'''
Sherrie Silver Foundation ni umuryango washinzwe na Sherrie Silver ugamije guteza imbere impano z’abana bo muri Afurika, cyane cyane abaturuka mu miryango itishoboye, binyuze mu buhanzi nko kubyina no kuririmba. Uyu muryango uha abana amahugurwa n’amahirwe yo kwagura impano zabo, bikabafasha kwiteza imbere no gufasha imiryango yabo mu mibereho

## '''Indirimbo'''
Je Mappelle 

Uzagaruka

Call Me 

Only One

Mama

## Amashakiro
Gushyingura mu Rwanda

**Gushyingura** kuva mu Rwanda bajyaga kera Abanyarwanda bafite uko bashyingura ababo babaga bapfuye kuva kera mu bakurambere bari bafite uko babikora ndetse n'imihango bakoraga.

## Mu muco
Mu muco wacu  mu Rwanda abantu Bazima bashimwa n'Imana n'abazimu Bacu batazima bakajya kuruhukira muri Muhabura yahabuye abana b'u Rwanda, abajyaga mu muriro ntabwo bari abi Rwanda rero abajya muri Nyiragongo ihora yaka maze bagashya bagatokombera, mugihe ababaye ibirumirahabiri bacishwa muri kalisimbi bakabanza gukubitwa akanyafu n'ubukonje bwaho amaherezo bakazabona kujyanwa mu gitaramo cy'Abakuru b'i Rwanda muri Muhabura .

## Imihango
kera iyo bajyaga gushyingura hari imihango y’ikitegererezo bakoraga mu **gutsirika [[umuzimu]]** aribyo **Guhambanwa ikara** Umuntu wapfaga atarashatse cyangwa atarabyaye, akenshi yahambanwaga **ikara** **.**

## Ikara
Ibi byakorwaga kugira ngo umuzimu we utazagaruka guteza amahane mu muryango kandi byafatwaga nk’ikosa ry’umuryango kuba uwo muntu yaragejeje igihe cyo gushaka ntibabimufashemo, bityo bakamutsirika ngo atazaza kubishyuza.

## Inkuba
Kera uwakubiswe n’inkuba mbere yo gushyingura uwishwe n’inkuba, habanzaga gukorwa imihango yo **kugangahura** no kuraguza kugira ngo bamenye icyateye icyo kiza.

## Inyama
Kirazira ku kiriyo byaraziraga kurya inyama mu kiriyo cy’uwapfuye, kuko byafatwaga nko kurya intumbi .

## Kwera no kwirabura

* **Kwirabura no Kwera** nyuma yo gushyingura, umuryango wabaga uri mu gihe cyo **kwirabura**  mbese kubabara. Iyo icyo gihe cyarangiraga, hakorwaga umuhango wo **Kwera**, aho abantu basubiraga mu buzima busanzwe bakava mu gahinda.
* **Icyubahiro cy'umupfu** nubwo uburyo bwo gushyingura bwahindutse, umuco wo kubaha uwaye mu muryango no gushaka ko "aruhukira mu mahoro" uracyakomeje no mu mategeko n'imyemerere y'ubu.

## Amashakiro
Nyirarumaga

**Nyirarumaga** ni umwe mu bagore b’ingenzi cyane mu mateka ya gakondo nyarwanda. Yabaye Umugabekazi w’ingoboka ku ngoma ya Ruganzu II Ndoli, umwami wategetse u Rwanda mu kinyejana cya 16. Nyirarumaga yavukaga mu muryango w’Abasinga, kandi yari azwi cyane kubera ubwenge, ubwitange n’ubuhanga mu buhanzi bw’ubusizi. Mu mateka y’u Rwanda afatwa nk’umubyeyi w’ubusizi nyarwanda, kuko yagize uruhare rukomeye mu gutuma ubusizi bukoreshwa mu kubika amateka y’igihugu no gusingiza abami. 

## Amateka yamuranze
Nyirarumaga yabaye umuntu ukomeye mu buzima bwa Ruganzu II Ndoli. Igihe se wa Ruganzu yari amaze kwicwa n’abanzi, umwana we yahungiye i Karagwe (aho muri Tanzaniya y’ubu). Nyirarumaga yamubereye umurinzi n’umujyanama, ndetse aza kugirwa nyina w’ingoboka w’umwami (umugabekazi). Yagize uruhare rukomeye mu kumufasha kugaruka mu Rwanda no kongera kubaka igihugu cyari cyarasenyutse. Mu mateka bavuga ko yigeze no gukiza ubuzima bwa Ruganzu Ndoli igihe yari agoswe n’abashakaga kumwica, ndetse akababazwa cyane kuko yigeze no gutakaza urutoki kubera kwanga kuvuga aho umwami yari yihishe. 

## Ubuhanzi
Mu buhanzi, Nyirarumaga ni we watangije uburyo bw’ubusizi bwitwa Impakanizi. Ubu ni ubusizi bwavugaga amateka y’abami n’igihugu, aho buri mwami yongerwaga mu gisigo nk’aho wongera isaro ku runigi. Ibi byari uburyo bwo kubika amateka y’u Rwanda mu magambo, kuko icyo gihe nta nyandiko zari zihari. Umwe mu mirimo ye izwi cyane ni igisigo cyitwa **“**Umunsi ameza imiryango yose**”**, cyavugaga inkomoko y’ingoma n’umuco w’Abanyarwanda. Ubu buryo bwo gusiga amateka mu bisigo bwaje kuba inkingi ikomeye y’umuco nyarwanda. 

Nyirarumaga kandi yashyizeho Intebe y’Abasizi, aho abasizi b’ibwami bateraniraga bagahimba ibisigo by’amateka n’ibisingiza abami. Aho hantu hari ku musozi wa Kiruri mu karere ka Huye, ahafatwaga nk’ahera ku basizi. Abahanzi bazamukaga kuri uwo musozi mu gitondo bakicara mu bwigunge bagahimba ibisigo, hanyuma bakamanuka bakabigeza ku bami n’abantu. Uwo muco w’ubusizi wagize uruhare rukomeye mu kubika amateka y’u Rwanda mu buryo bw’imivugo n’inkuru. 

Kubera uruhare rwe mu mateka n’umuco, Nyirarumaga afatwa nk’umwe mu bagore b’intwari mu mateka y’u Rwanda. Uyu munsi izina rye rikomeje kubahwa mu bikorwa bitandukanye by’umuco n’ubusizi, ndetse hari n’ibihembo n’ibirori byitiriwe izina rye bigamije guteza imbere ubusizi n’ubuvanganzo nyarwanda. Umurage yasize ni uko ubusizi bwabaye igikoresho cyo kubika amateka, gusigasira umuco no gukomeza kwigisha ibisekuru bizaza amateka y’igihugu.

## Amashakiro
Pirigatori

**Pirigatori** ni inyigisho yo mu idini Gatolika ku isi ndetse no mu Rwanda, ivuga ko ari ahantu cyangwa imimerere abapfuye bafite ibyaha bito bito cyangwa batarangije guhanirwa ibyaha byabo bahawe imbabazi, banyura ngo bakurweho imyanda y'ibyaha mbese ba kweza mbere y'uko binjira mu ijuru.

## Imyemerere
Abagatolika bemera ko amasengesho n'ibitambo bya misa bishobora gufasha ubugingo buri mu pirigatori kwihuta kwinjira mu ijuru, ni nko kweza ubugingo kugira ngo bwemererwe kwinjira mu bwami bw'Imana butunganye.

## Amashakiro
Kwiyiriza ubusa

**Kwiyiriza ubusa** ni igikorwa cy’abantu basenga Imana, bagikora kugira ngo bicuze ibbyaha bakoze cyangwa se Imana ibarebe neza.

## Abatemerewe kwiyiriza
Kwiriza ubusa ni ikintu cy’ingenzi mu buzima akaba ari ni ukumenya ko atari byiza kwiyiriza mu gihe uri gufata imiti cyangwa se ufite ubundi burwayi. Mu gihe wifuza kubikora kandi umeze utyo, ni ngombwa kubijyaho inama na muganga wawe. Abagore batwite n’abonsa bo babujijwe gukora iki gikorwa, kereka gusa igihe babisabwe n’abaganga.

## Ibwiza bwo gusenga

**Kwiyiriza ubusa** ku mubiri wubukora ushaka uburyo wisukura, ukivanamo imyanda ishobora kuba yawangiza. Ibi bishoboka iyo umuntu atariye, utunyangingo twe duhindura imikorere tukabasha gusukura umubiri w’umuntu., nanone ni uko iyo umuntu atariye nko mu gihe cy’amasaha 12, umubiri we utangira gukoresha isukari wifashishije ibinure wabitse n’ibindi bitandukanye, ibi bikaba byagabanya ibyago byo kuba umuntu yarwara indwara zirimo umutima cyangwa se akagira umuvuduko ukabije w’amaraso.

## Amashakiro
Urutonde rwabagore bintwaari mu rwanda

uru ni urutonde rwabagore bakoze ibintu bikomeye mugihugu cyacu cy'Urwanda.

# **[[Jeannette Kagame|Jeanette Kagame]]**
# **[[Louise Mushikiwabo|Louise Musikiwabo]]**
# **[[Carole Karemera]]**
# **[[Josette komezusenge|Josette Komezusenge]]**
# **Lucy Mbabazi**
# **Julian Ingabire**
# **Stephanie Nyombayire**
# **Yasmin Sued Amri**
# **Claudine De Lucco Uwanyiligira**
# **Odile Gakire Katese**
# **Kampeta Sayinzoga**
# **Laura ‘Somi’ Kakoma**
# **[[Immaculée Ilibagiza]]**
# **[[Angelique Kantengwa]]**
# **[[Knowless Jane Butera|Knowless Butera]]**
# **Jesse Gakwandi**
# **Yvonne Manzi Makolo**
# **Valentine Rugwabiza**
# **Lillian Mpende**
# **Ines Mpambara**
# **[[Mukankomeje Rose|Rose Mukankomeje]]**
# **[[Nsanzabaganwa Monique]]**
# **Cecil Kayirebwa.**

## Amashakiro
Amasengesho y'Agatatu

**Amasengesho y'Agatatu** cyangwa amasengesho yo ku wa Gatatu) ni amasengesho akunze kuba ku munsi w'agatatu akaza kumenyekana nk'amateraniro y'umunsi wose akaba ari ayo guhembuka n'ububyutse, no gusengera ibyifuza, kuramya, guhimbaza, ububyutse, kwiga ijambo ry'Imana akenshi akorerwa mu nsengero zitandukanye .

## Aho Abera

* **Bethesda Holy Church:** Insengero nka Bethesda Holy Church zizwiho kugira amasengesho rusange yo kuwa Gatatu
* **Foursquare Gospel Church:** Bishop Dr. Fidele Masengo akunze kuyobora amasengesho y'agatatu.
* **Amasengesho yo ku wa Gatatu i Nyarugenge**: amasengesho abera kuri ADEPR nyarugenge .

## Amashakiro
Amaturo

**Amaturo** ni ijambo ry'ikinyarwanda akaba ari ijambo ry'abanyamadini, aho bisobanura umusanzu, ituro, impano, utangana ubushake, bikaba biri muri gahunda z'imihango, idini, cyangwa se mu idini ya isilamu, Rero mu buryo bw'umwuka, bituma umuntu agera ku bakomeye, . Mu muco nyarwanda n'uw'idini, bifatwa nk'ikimenyetso cyo gushimira Imana, gufasha abakene, no kwiyegereza abakomeye. 

## Intego
Intego z'amaturo atangwa kugira ngo ashyigikire imirimo y'Imana, gufasha abatishoboye, cyangwa gushimira, Amaturo akaba yitwa **Zakat** **mu Isilamu akaba ari**  ituro ryoroheje rikuwe mu mutungo w'abishoboye rigahabwa abakene.

## Amashakiro
Icya cumi

**Icya cumi** ( cyangwa **icyacumi** ) ni amafaranga cyangwa se ikintu cyose wungutse maze muribyo ugatanga kimwe mu bice icumi (1/10) by’ibyo umuntu yungutse bivuye mu musaruro, maze bikitwa ko gihabwa Imana haba mu misigiti cya urusengero .

## Inkomoko
Icyacumi gifite Inkomoko cyangwa cyatangiye gukoreshawa nkuko bi iboneka muri Bibiliya, aho Abisirayeli basabwaga kugitanga kugira ngo gishyigikire umurimo w’Imana n’abatambyi (Abalewi) batagiraga gakondo, Mu gihe cya kera, cyatangwaga mu biribwa cyangwa imyaka cyangwa amatungo, ariko muri iki gihe mu madini atandukanye gitangwa mu mafaranga.

## Amashakiro
Urusengero

**urusengero** ni inyubako cyangwa ahantu hagenewe guhurira abantu bari kuramya Imana, kumva ijambo ry'Imana, gutura ibitambo, no gukora imihango y'idini, bwese rufatwa nk'inzu yera yahariwe gusengerwamo Imana.

## Insengero
Mu Rwanda hari insengero zitandukanye aha twagaragaza nka : 

* Insengero zabagatolika
* Urusengero rwa ADEPR
* umusigiti

## Amashakiro
Idini

**Idini** rifite inkomoko mu rurimi rw'Igiswahili cyangwa se mu rurimi rw'icyarabu rikaba risobanura Ukwemera. Idini ahanini imyemerere inshiye ku myizerere,  cyangwa uburyo abantu basengamo bigendanye n'imihango, amahame bikuzwa n'itsinda ry'abantu kugirango bagaragaze ubumwe n'ubunyangamugayo. 

## Idini
idini rihaza icyifuzo cy'ibanze cy'umuntu cyo gushaka intego y'ubuzima no kumenya imbaraga zimukuriye. Icyakora, abantu benshi bagaragaza ko idini ritandukanye n' itorero cyangwa umubano wihariye n'Imana, aho idini rifatwa nk'uburyo bwo hanze n'amategeko, mu gihe kwizera nyakuri ari ibyo mu mutima.

## Amashakiro
Iteraniro

**Iteraniro** cyangwa Itorero mu rwego rwa Gikristo, itorero ntirivuga inyubako cyangwa inzu gusa, ahubwo ryerekeza ku iteraniro ry'abantu, Ni ihuriro ry'abantu basangiye imibereho n'imyizerere muri Yesu Kristo, guhamagarwa mu bandi cyangwa guteranyiriza hamwe, rero itorero ni ihuriro cyangwa ishuri ry’abantu bahujwe n’imyizerere cyangwa idini cyangwa indangagaciro z’umuco n’iterambere .

## Amatorero mu Rwanda

## Amashakiro
France Mpundu

**Marie-France Munyampundu Gusenga,** uzwi ku izina rya France Mpundu, ni umuhanzikazi w’Umunyarwanda watangiye kumenyekana akiri muto. Yavukiye kandi akurira mu Karere ka Nyanza, aho yatangiye kugaragaza impano ye mu kuririmba mu makorali ya kiliziya

## Ubuzima Bwite
**France Mpundu** yavukiye mu Rwanda, akurira mu Ntara y’Amajyepfo, mu Karere ka Nyanza. Yatangiye kugaragaza impano mu muziki akiri muto, aza kuyiteza imbere mu buryo bw’umwuga.

## Umwuga
France Mpundu ni umwe mu bahanzi bakiri bato bagaragaza impano mu muziki nyarwanda. Yamenyekanye mu ndirimbo zitandukanye zirimo *[andika amazina y’indirimbo]*, ndetse anagaragara mu ndirimbo yakoranye n’abandi bahanzi (featuring) nka Juno Kizigenza mu ndirimbo  **Over** ,**Darlin**  afatanyije Nyakwigendera '''Yvan Buravan''' Afite izina rikura mu Rwanda no hanze yarwo, cyane cyane nyuma yo gukorana n’inzu itunganya umuziki ya Huha Records.

## Amarushanwa
Umuhanzikazi w’Umunyarwanda France Mpundu yageze ku mukino wa nyuma (finale) w’irushanwa rya *[[:en:Secret_Story_(African_TV_series)|Secret Story Africa]]*, aba umwe mu bahatanye batanu bagezeyo. Yabaye uwa mbere winjiye muri finale, abikesheje mugenzi we bari kumwe mu nzu witwa Moctar wamuhaye amahirwe yo guhita ajyayo nyuma yo kubona “secret code

## Amashakiro
Imisango y'Ubukwe mu Rwanda

Imisango y'ubukwe igiye itandukanye uhereye mu gihe cyohambere hagendewe ku muco,imyizerere naho abantu bagiye baherereye mu Rwanda.

## Habanza Gusaba no Gufata Irembo
Ni Imisango yaberega iwabo w'umukobwa, byabanzirizwaga no kurambagiza. Umuhango wo gusaba no gufata irembo bigomba kuba byihuse ubusanzwe mu muco nyarwanda ntawimana irembo igihe umuryango w'umusore wabaga wemerewe irembo, byakurikirwaga no gufata irembo. Igihe abo mu muryago w'umusore bagiye kumufatira irembo babaga bageze iwabo w'umukobwa, barabakira bakabazimanira n'uko uhagarariye umuryango w'umukobwa akababaza ikibagenza. Ise w'umusore cyangwa undi umuryango w'umusore batoranije nibo bajyaga gusaba no gufata irembo. Umuryango usaba watangaga inka y'ifatarembo ku bifite cyangwa isuka kubabaga baciriritse. Byabaga ari ubwa mbere imiryango yombi ihuye, ikaganira kubijyanye n'ubukwe, bakajya inama kubizakorwa n'ibizakenerwa mu ubukwe bw'abana babo. 

## Hakurikira Gusaba no Gukwa
Mu imisango y'ubukwe gusaba umugeni ni umuhango wakurikiraga gufata irembo, nabwo ukabera iwabo w'umukobwa. Mu muhango wo gusaba, umuryango w'umusore watoranyaga abakwe bajya kuwusabira, bakagenda bayobowe n'umukwe mukuru, kandi bitwaje inzoga yo gusabisha. Wari umuhango woguha agaciro imiryango yombi kuko umusore ntiyabaga yemerewe gutwara umukobwa atamuhawe. Ibyo byari ikimenyetso cy'uko umuryango w'umuhungu uhaye agaciro umuryango wareze umukobwa. Mu guhe cyo gusaba umuryango w'umukobwa ntiwahitaga wemerera umuryango w'umusore umugeni, ibyo bikagaragaza kwihesha agaciro nk'umuryango no kugahesha abawukomokaho. Nyuma yogusaba hakurikiragaho umuhango wo gukwa ugakorwa n'umuryango w'umusore n'ubundi bikabera iwabo w'umukobwa. Umusore yakwaga inka,andi matungi cyangwa isuka gusa byose byitwaga ko bakoye inka . Inkwano byabaga ari ikimenyetso cy'uko imiryango ibaye inshuti. Inkwano yari ipfundo ry'ubumwe hagati y'imiryango yombi. Kandi mu muco nyarwanda inkwano ntiyabaga inzitizi, Yaba ibonetse cyangwa itabonetse, ntibyakuragaho k'ubukwe butaha. Igihe inkwano yabaga ibuze, umusore yashoboraga gutenda, bivuze gufata igihe aba kwa sebukwe akora akazi gasimbura inkwano cyangwa agahabwa umugeni w'ubuntu. ni uko imisango y'ubukwe igenda ikorwa.

## Reba
AKAMARO K'UMURIRO W'AMASHANYARAZI

U Rwanda rwahinduye ibiciro bijyanye n’umuriro w’amashanyarazi kuri kilowati, haba ku bakoresha umuriro bo mu ngo zabo(imiturire), inzu z’ubucuruzi, ndetse inganda mu byiciro byazo byose ,n'imihanda.

Uretse ingo zikoresha umuriro mucye cyane zitongerewe igiciro, ahandi ibiciro byiyongereye; inzu z’ubucuruzi ku rwego rwa mbere, ni zo zagize inyongera nini cyane, ingana n’amafaranga 128(56.2%), naho ingo zikoresha umuriro uringaniye, utarenze kirowati 50 zikaba zongereweho amafaranga 98, ahwanye na 46.2%.Abantu bishimira impinduka mu biciro kurusha abandi muri iyi gahunda, ni abasanzwe n’ubundi binjiza macyeya kurusha abandi mu Rwanda, bagize icumi ku ijana ry’abakoresha amashanyarazi. Leta yiyemeje kugumishaho igiciro gisanzwe cy’amafaranga 89/kWh. Abo ni abakoresha umuriro uri hagati ya 0-50 kWh(kilowati).

Abandi nabo bakwishimira impinduka ni abafite inganda nini bongerweho gusa 3.2 ku ijana, dore ko bakomeje kuvuga cyane ko ibiciro bihanitse. Aba rero bagize 45% y’abakoresha amashanyarazi mu Rwanda rwacu, igiciro cyabo kikaba cyavuye ku mafaranga 94, kigera kuri Rwf 97.

Ab’inganda ziciriritse nabo bashyizwe ku nyongera ya 26.7 ku ijana, na yo mu by’ukuri ikaba idakabije ugereranyije n’ibindi byiciro.

Muri ibi biciro, hashyizweho uburyo bufasha abanyenganda kwishyura macye macye, igihe biyemeje gukora mu masaha adasanzwe.

Abazajya bakora hagati ya saa tano z’ijoro kugera saa mbili za mugitondo, bazajya bishyura Rwf 0/kVA ku nganda nini.

Icyakora nibahitamo gukora mu gihe umuriro uba ukenewe  benshi hagati ya saa kumi n’ebyiri na saa tanu z’ijoro, bazishyura Rwf 7,184/kVA.
Zuba Ray

**Soleil Uwase Irahari** ni umuhanzikazi nyarwanda Uzwi nka **Zuba Ray** Wavutse Mu 2005  uri mu bahanzi bakizamuka, usanzwe abarizwa muri KINA Music. Mu mwaka wa 2024,  yamenyekanye nk’umwe mu bahanzi bashya bafite intego yo kugera ku rwego mpuzamahanga no kwigarurira abakunzi b’umuziki mu Rwanda no hanze yarwo.

## Umuziki
Zuba Ray yatangiye kumenyekana ubwo yaririmbaga mu gitaramo cyo kumurika album *Vibranium* ya Nel Ngabo na Platini P.

## Amashuri yize
Zuba Ray yize mu Rwanda School of Music , aho yagaragaje impano ye mu muziki akiri umunyeshuri. Aho ni ho yateje imbere ubumenyi bwe mu kuririmba no gukora umuziki, bituma atangira kumenyekana mu ruhando rw’abahanzi bakizamuka. 

## Ibihangano
**Igisabo**

**Utuntu**

**Ikirezi**

## Amashakilro
Kubatizwa

**Kubatizwa** ni igikorwa cyo kwibizwa mu mazi menshi kubarokore cyangwa se mugahanga kuri kiriziya gatolika, akaba ari igikorwa cy'ingenzi mubuzima bwa gikristo kigaragaza ko umuntu yiyeguriye Imana,  kandi akiyemeza gukurikira inyigisho za Yesu Kristo. Ijambo "kubatiza" rikomoka mu rurimi rw'Ikigiriki risobanura kwibiza mu mazi.

## Kubatiza
Kubatizwa ni iri jambo rikomoka ku rurimi rw'Ikigiriki risobanura **kwibiza** mu mazi, akaba ari nayo mpamvu imyizerere myinshi ishingiye kuri Bibiliya ishimangira ko umubatizo nyakuri ari uwo kwibizwa wese mu mazi menshi.

## Amashakiro
Ishimwe Adelaide

**Ishimwe Adelaide** uzwi ku mazina ya Ida Adelaide ni umukobwa w'umunyarwanda akaba ari umunyamakuru w'imikino w'umupira w'amaguru mu Rwanda. azwi cyane mu gukurikirana no kugeza ku banyarwanda amakuru y'imikino itandukanye aho ari umuyobozi wikiganiro cy'umupira w'amaguru.

## Ubuzima
Ida Adelaide mbere yo kwinjira mu itangazamakuru, yamenyekanye ubwo yitabiraga irushanwa rya Miss Rwanda muri 2022, aho yari ahagarariye Intara y'Amajyaruguru.

## Umwuga
Ida Adelaide akaba ari ni umunyamakuru kuri **Radio TV10** aho akora mu kiganiro Zoom Sports na 10Zone, ndetse akaba ari ny'umuyobozi w'ikiganiro kuri radiotv 10.

## Amashakiro
Ibihe by'ubuhinzi bwohambere mu Rwanda

Kera u Rwanda nk'igihu cyari gituwe n'abanyarwanda kavukire basangiye umuco, ururimi ndetse n'indagagaciro nakirazira 

bagiraga ibikorwa bitandukanya byabafashaga mumibereho yabo yaburi munsi. Aho wasangaga bakora imirimo itandukanye y'amaboko nko kubaza, guhinga, gucura, kubumba, kuboha, kumasha, korora amatungo magufi n'amaremare ibi byatumaga babasha kwishakamo ibisubizo igihe amapfa yabaga abugarije.

by'umwihariko reka tugaruke  kubyarangaga ibihe by'ubuhinzi mu u Rwanda rwakera  nkumwe mu mirimo fatizo  yakozwe kuvakera u Rwanda rwahangwa na Gihanga.

nubwo ubwo buhinzi bwakorwaga nkumwe mumirimo shingiro y'abatura Rwanda, ubuhinzi bwagenderaga kubihe bine byigenzi aribyo: 

# Umuhindo 
# Urugaryi
# Itumba 
# Impeshyi

### '''Umuhindo'''
Umuhindo nka kimwe mubihe byingenzi by'ihinga mu Rwanda cyari igihe cyagiraga imvura iringaniye nkeya murugero, abahinga barahingaga ibihingwa by'amako atandukanye nk'amasaka, imyumbati, ibigori, ndetse n'ibishyimbo. cyari igihe cyiza cyagutera ibihingwa ngandura rugo, cyangwa se ibiribwa bw'ibanze. Umuhindo watangira mukwezi kwa Nzeri ukarangira mukwezi k'Ukuboza.

### '''Urugaryi'''
Urugaryi narwo rwari igihe kingenzi kiza mubihe byari bigize igihe cy'ubuhinzi mu Rwanda rwohambere, murikino gihe hagwaga imvura nkeya ndetse nizuba ridakanaganye aho babashaga gusarura ibihingwa byabaga byarahinzwe mu muhindo.

Igihe cy'urugaryi cyatangiraga mukwezi kwa Mutarama cyikarangirana na Gashyantare.

### '''Itumba'''
Itumba naryo nigihe cyari ngenzi mubihe by'ubuhinzi mu Rwanda aho inzura yagwaga ari nyinshi cyane bitandukanye no mubindi bihe byaranga ubuhinzi. abahinzi bahingaga ibihingwa bitandukanye harimo ibijumba, imyumbati, n'ibishyimbo by'itumba. Bitewe nimvura yagwaga arinyinshi kandi igihe kirekire byatumaga abahinzi bahinga ibihingwa bitangizwa namazi menshi cyangwa imvuranyinshi.

### '''Impeshyi'''
Impeshyi cyar'igihe cyizuba ry'inshi kandi ry'igihe kirekire aho abahinzi basaruraga mu itumba  bakanafata umwanya wo kongera gutegura imirima guhanga ibyobo byogufata amazi y'isuri ashobora gutwara imyaka no kuraza ubutaka.

Ibibihe byose byari bishingiye kubuhanga gakondo bwo kumenya nogutegura ubuhinzi bashingiye ku kirere, aho abahinzi bakoreshaga ibikoresho byoroshye nk'isuka, imihoro, agataro ndetse nimbaragazabo. nubwo ububuhinzi bwateye imbere, ubu buryo bwoguhinga ukurikije ibihe by'imvura n'izuba bwarangaga u Rwanda rwo hambere.

## Amashakiro
Kanjogera

**Kanjongera** yari umugabekazi kumazina yibwami yitwaga **Kanjogera** akaba yari nyina w'umwami  Yuhi V Musinga, azwiho kuba umugore wari ufite imbaraga n’ijambo rikomeye mu mitegekere y’igihugu cyu Rwanda. Yagize uruhare mu bihe bikomeye by’amateka harimo no guhangana n’abakoloni.

## Amateka
Nyirayuhi Kanjogera yatwaranye ingoma n’abami nka Mibambwe IV Rutalindwa, ndese n’umuhungu we Yuhi V Musinga, kuva ku wa 15 Nzeri 1895 kugeza ku wa 12 Ugushyingo 1931, ubwo umwami Musinga na Nyirayuhi Kanjogera wari umubereye umugabekazi, babacaga ku bwami.Mu rufatiro rw’ibinyoma byifashishijwe mu mpinduramatwara ikuraho ubwami, hari n’ibinyoma byafatiwe kuri Kanjogera by’uko yashakaga guhagukura, agafata inkota akayishinga mu nda z’abana b’abahutu, akabapfumura akabona guhaguruka.

## Amashakiro
Kurongora no kurongorwa

Kurongora no kurongorwa byabanzirizwaga n'imisango y'ubukwe mu muco wa kinyarwanda. Iyo igihe cyabaga kigeze, umuryango w'umukobwa bahekaga umukobwa bakamushyira umuryango w'umusore.

## Uburyo byakorwaga mu gihe cyo hambere
Umukobwa igihe yabaga ageze kwa sebukwe, hari imihango yakorwaga yokumwakira igiye itandukanye bitewe na gace byakorerwagamo. Hari aho iyo yabaga akiri mubingi by'amarembo, yahagararaga hejuru yaho batabye urusyo, nyirabukwe akamukoza umwuko ku mpanga. Hari aho umugeni yinjiraga agasanga sebukwe yicaye ikambere akamwicaza  ku bibero akamuha inka y'ibibero akabona kujyanwa mu mbere. Mu gihe ibirori by'ubukwe byabaga bigeze hagati. se w'umusore yamujyanaga kurongora. Mu kurongora hakoreshwaga umwishywa, umusore akawambika umugeni hanyuma akavuga ati ndakurongoye ndi kanaka mwene kanaka, maze ababyeyi bakavuza impundu. Ibirori byarakomezaga kugeza mu gitondo, abaje baherekeje umugeni bagasezera bagataha. Nyuma y'uko abaje bahetse umugeni bageze iwabo w'umukobwa bagashikiriza ababyeyibe umwishywa. Hakurikiragaho umuhango wo kwakira umwishywa ukabanzirizwa no gucunda.

## Ibindi wamenya
Nta mukobwa washyingirwaga yaratakaje ubusugi kuko kubutakaza byabaga ari igisebo ku mukobwa, umuryango akomokamo n’igihugu. Uwabaga yatwise atarashyingirwa, yafatwaga nk’uwatesheje igihugu ubusugi, kugira ngo igihugu gisubirane iryo shema ry’ubusugi bwacyo, umukobwa bakamucira mu mahanga cyangwa bakamuroha. Nyuma yo kurongorwa, hari iminsi umugeni yamaraga ari mu nzu adasohoka. Muri icyo gihe cyo gutinya yaboheraga nyirabukwe akebo k’ibara rimwe, bitaga nyirabitabo. Gutinya byafashaga umukobwa kumenyerana n’umuryango ajemo, akamenya imyitwarire n’imico biranga umuryango mushya ajemo. Hakurikiraga gutwikurura. Ni umuhango wakorwaga hagamije gusohora umugeni kugira ngo bamuhe uburenganzira bwo kujya ahagaragara, kugira ngo atangire imirimo ye. Habanzaga gukura abageni mu nyegamo, kubogosha amasunzu, guha abana amata no kubereka imitwa.Mu kwerekwa imitwa, urugo rushya rwahabwaga ibyangombwa nkenerwa birimo ibikoresho, ibiribwa n’ibindi. Umuryango w’umukobwa wabaga wamuzaniye ibiribwa, imyaka n’ibikoresho byo mu gikoni. Umukwe mukuru ni we watumwaga mu rugo ngo ayobore uwo muhango, aherekejwe n’abakuze n’amasugi. 

## Ishakiro
HAGENIMANA Jean Paul (Bushali)

HAGENIMANA Jean Paul ni umuhanzi nyarwanda uzwi cyane kwizina rya Bushali, Bushali kandi ni we nkingi ya mwamba y'injyana nshya yitwa Kinyatrap**.** Yayihimbye afite imyaka 24 gusa, maze avanga injyana ivuye hanze n'umuco gakondo wacu.

Umudiho we utandukanye n'iyindi, Ihuza uburyo bwo kuririmba budasanzwe, ibisigo, n'ingoma zifite imbaraga, bigatuma Trap ihinduka umwimerere w’Abanyarwanda.

Ni umuhanzi ufite impano idasanzwe yo guhuza ibya kera n'ibigezeweho. Ibi nibyo bituma afatwa nk’umwe mu bahanzi b’ejo hazaza h’umuziki w’u Rwanda.

## Amateka
Bushali yatangiye kugaragara mu muziki mu mwaka wa 2016. Avuka mu muryango w'abana barindwi, akaba yaragize igitekerezo cyo gukora umuziki utandukanye n'uwo bandi bakoraga. Ntabwo yifuzaga kwigana injyana za America gusa, ahubwo yashakaga uburyo yahuza injyana igezweho n'imivugire ndetse n'umuco w'i Kigali, cyane cyane mu gace k'i Nyamirambo aho yakuriye.

## Ivuka rya Kinyatrap na "Nituebue" (2028)
Umwaka wa 2018 ni wo wabaye imbarutso ikomeye mu mateka ye:

**Guhanga Injyana:** Bushali, ari kumwe n'abandi bahanzi nka B-Threy na Slum Drip,        bashinze injyana bise Kinyatrap. iyi njyana ntabwo yari imudiho gusa, ahubwo yari uburyo bushya bwo gukoresha ururimi rw'ikinyarwanda (slang) mu muziki wa Trap.

Indirimbo "Nituebue": Mu Ugushyingo 2018, nibwo hasohotse indirimbo "Nituebue". Iyi ndirimbo yahinduye amateka, ituma Kinyatrap imenyekana mu gihugu hose kandi ituma Bushali n'abo bafatanyaga bamenyekana nk'abahanzi b'abahanga

Alubumu ya mbere: Murui uwo mwaka kandi yasohoye alubumu ye ya mbere yise "Nyiramubande", yagaragaje ko ari umuhanzi uzi kuvuga amateka n'ubuzima bwo mu muryango nyarwanda.https://www.musicinafrica.net/directory/bushali
Nyagakecuru wa Bwanacyambwe

**Nyagakecuru wa Bwanacyambwe** ni umugore w'abayeho kera cyane mu Rwanda ahari nubwo amateka ye avugwa mu buryo bw’imigani, azwi nka umugore w’imbaraga wari utuye ku musozi wa Huye akaba yararwanyije abami b’u Rwanda akoresheje uburyo bw’amayeri n'ubumanyi.

## Imyifatire
Nyagakecuru wa Bwanacyambwe ubundi yari azwiho kuba umugore w'umunyabwenge, umupfumu ukomeye, kandi w'intwari wari ukomeye ku buryo umwami Ruganzu Ndoli yagorwa no kumutsinda ndetse akaba yaramutinyaga cyane, Ubu aho yari atuye habaye ahantu nyaburanga hasurwa.

## Amashakiro
Mujawamahoro Marie Chantal

**Mujawamahoro Marie Chantal** ni umugore akabaya yari umunyeshuri mu ikigo cy'inyange, akaba ari umwe mu banyeshuri b'intwari bishwe n'abacengezi mu mwaka wa 1997 i Nyange, ubu ni mu karere ka Ngororero, bakaba barishwe bazira kwanga kwitandukanya nk'Abahutu n'Abatutsi, ahubwo bagahitamo kuvuga ko bose ari Abanyarwanda.

## Intwari
Mujawamahoro Marie Chantal yishwe azira ubutwari bwo kubumbatira ubumwe bw'Abanyarwanda n'ubutwari bwo kwanga gucikamo ibice, yari atuye muri segiteri Nyange.

## Amashakiro
Mbanza Chance

**Mbanza Chance** ni umugore Ben Serugo, akaba aribo bagize itsinda rya (Ben & Chance) akaba azwi cyane mu Rwanda mu ndirimbo zo kuramya no guhimbaza Imana.

## Indirimbo
Bakaba bari gutegura igitaramo muri BK Arena aho Ben na Chance bateganyije gukora igitaramo  cyiswe Easter Jubilee kizabera muri BK Arena ku itariki ya 05 Mata 2026, bakaba bafite indirimbo zitanduaknye.

* **Impano y'Ubuzima"**: Imwe mu ndirimbo zabo zamenyekanye cyane.
* **"Yesu Arakora"**: Indirimbo yishimiwe n'abatari bake.
* **"Igikombe Cyanjye"**: Indirimbo nshya yo mu 2026 ivuga ku gushimira Imana.
* **"Sinzigera Nguhana"**: Indirimbo itanga icyizere cy'uko Imana itajya itererana abayo.
* **"Amarira"** na **"Twaramugabiwe.**

## Amashakiro
Hirwa Benie Christella

**Hirwa Benie Christella** uzwi nka Christella ni umunyamakuru w'umunyarwandakazi ukorera ikiganiro **Ishya** gitambuka kuri YouTube. Ni umwe mu bagore bane  agikoraho aribo Aissa, Michèle, Cyuzuzo, na Christella bayobora iki kiganiro gisesengura imibereho n'ubuzima busanzwe.

## Ubuzima
Hirwa Benie Christella ubusanzwe akora muri Phalumaci, akaba arinabyo yize mu mashuri makuru ya kaminuza, gusa abifatanya no gukora itangazamakuru.

## Amashakiro